Ir-Regolament (KEE) Nru 391/68 tal-Kummissjoni
ta’ l-1 ta’ April 1968
li jistabbilixxi regoli dettaljati għall-intervent permezz tax-xiri lura tal-laħam tal-majjal
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea;
Wara li kkunsidrat ir-Regolament tal-Kunsill Nru 121/67/KEE [1] tat-13 ta’ Ġunju 1967 fuq l-organizzazzjoni komuni tas-suq fil-laħam tal-majjal, u b’mod partikulari l-Artikoli 4(6) u 5 (3) u t-tieni paragrafu tal-Artikolu 22 tiegħu;
Billi skond l-Artikolu 4 u 5 tar-Regolament Nru 121/67/KEE, regoli dettaljati tal-applikazzjoni għandhom jiġu addottati għax-xiri lura mill-aġenziji tal-intervent;
Billi bl-iskop li jiġi organizzat ix-xiri lura mill-aġenziji ta’ intervent b’mod effiċjenti, għandhom jiġu stabbiliti kriterji għall-għażla taċ-ċentri ta’ intervent għax-xiri lura; billi l-għażla ta’ ċentri bħal dawn għandha tiġi stabbilita permezz ta’ ċerti rekwiżiti tekniċi li jisguraw ħażna bil-friża sodisfaċenti tal-laħam;
Billi sabiex jiġi żgurat li x-xiri lura jsir b’effiċjenza raġonevoli, għandha tiġi stabbilita kwantità minima għax-xiri lura, li tvarja skond il-prodott;
Billi sabiex jiġi żgurat trattament ugwali ta’ dawk li joffru il-prodotti tagħhom, dak li jinftiehem bil-prezz tax-xiri lura u l-post fejn tieħu kontroll fuqu l-aġenzija tal-intervent għandu jiġi definit; billi dak il-post jista’, fil-prinċipju, jkun iċ-ċentru ta’ intervent li fih il-bejjiegħ għandu l-ħsieb li jikkonsenja il-prodotti tiegħu; billi għandu, pero’, jitħalla f’idejn l-aġenzija tal-intervent li tagħżel post ieħor, jekk il-konsenja fiċ-ċentru nominat mill-bejjiegħ ma’ tkunx possibli;
Billi il-politika tal-intervent tal-Komunità għandha tiġi mwettqa effiċjentement; billi, għalhekk, ikun aħjar li jiġi żgurat li li l-prodotti mixtrija lura u mbagħad eliminati jissodisfaw ir-rekwiżiti stabbiliti fid-direttivi tal-protezzjoni tas-saħħa; billi barra minn hekk ikun aħjar li prodotti bħal dawn ikunu jissodisfaw ċerti rekwiti tekniċi u, sa fejn għandu x’jaqsam mal-karkassi tal-majjali, li għandhom ikunu klassifikati skond ir-Regolament tal-Kunsill Nru 211/67/KEE 2 [2] tas-27 ta’ Ġunju 1967 li jistabilixxi l-iskala Komunitarja għall-klassifikazzjoni tal-karkassi tal-majjali;
Billi, sabiex ikun possibbli għall-Kummissjoni li jkollha kwadru ġenerali tal-applikazzjoni tal-miżuri ta’ intervent, għandhom isiru dispożizzjonijiet għall-Istati Membri sabiex iżommuha infurmata bid-dettalji li għandhom x’jaqsmu ma’ miżuri bħal dawn;
Billi il-miżuri stipulati f’dan ir-Regolament huma skond l-Opinjoni tal-Kumitat ta’ Ġestjoni tal-Laħam tal-Majjal;
ADOTTAT DAN IR-REGOLAMENT:
Artikolu 1
1. Iċ-ċentri ta’ intervent għandhom jintagħżlu mill-Istati Membri bil-għan li jiżguraw l-effiċjenza tal-miżuri ta’ intervent u sabiex il-kunsenja u t-tkessih isiru taħt kundizzjonijiet tekniċi sodisfaċenti.
2. L-Istati Membri għandhom jieħdu il-miżuri kollha neċessarji sabiex jiżguraw il-preżervazzjoni sodisfaċenti tal-prodotti maħżuna.
Artikolu 2
Il-kwantità minima għall-kunsinna għandha tkun:
(a) Tunnellata metrika waħda (1) fir-rigward tal-karkassi jew nofs karkassi,
(b) 0 75 tunnellata metrika fir-rigward tas-sider tal-majjal (bl-istrixxi tax-xaħam),
(ċ) 0 75 tunnellata metrika fir-rigward tax-xaħam tal-majjal unrendered.
Artikolu 3
Il-prezz tax-xiri lura għandu jkun il-prezz ħieles fl-impjant tar-refriġerazzjoni taċ-ċentru ta’ intervent, billi l-ispejjeż tal-ħatt jitħallsu mill-bejjiegħ.
Artikolu 4
1. Meta l-offerta għall-bejgħ tingħata lill-aġenzija ta’ intervent iċ-ċentru ta’ intervent li lilu il-bejjiegħ għandu ħsieb jikkunsenja il-prodott u l-post fejn ikun il-prodott fil-ħin tal-offerta għandhom jiġu dikjarati.
2. L-aġenzija ta’ intervent għandha tistabilixxi id-data tal-trasferiment.
3. Jekk il-prodott ma’ jkunx jista’ jiġi trasferit fiċ-ċentru ta’ intervent imsemmi fil-paragrafu 1, l-aġenzija ta’ intervent għandha tagħżel il-post fejn il-prodott għandu jitpoġġa taħt il-kontroll tagħha f’wieħed mit-tlett ċentri ta’ intervent dak l-eqreb ta’ fejn ikun il-prodott fil-ħin tal-offerta.
Artikolu 5
1. Il-Prodotti jistgħu jiġu mixtrija lura biss jekk:
(a) iħarsu id-dispożizzjonijiet tad-Direttiva tal-Kunsill tas-26 ta’Ġunju, [3] fuq il-problemi tas-saħħa li għandhom x’jaqsmu mal-kummerċ fil-laħam frisk ġewwa l-Komunità, kif emendat mid-Direttiva tal-Kunsill tal-25 ta’ Ottubru 1966, [4] u b’mod partikulari l-Artikoli 3 u 4 tagħha,
(b) ikunu jissodisfaw ir-rekwiżiti definiti fl-Anness ma’ dan l-Att, u
(ċ) ikunu klassifikati, f’dak li għandu x’jaqsam mal-karkassi jew nofs karkassi tal-majjal, skond ir -Regolament Nru 211/67/KEE.
2. Il-prodotti li ġejjin ma jistgħux jiġu mixtrija lura:
(a) dawk li jkollhom il-karatteristiċi li jirrenduhom mhux adattati għall-ħażna jew użu sussegwenti,
(b) dawk li jiġu mill-qtil tal-ħnieżer nisa jew tal-ħnieżer tar-refgħa, jew
(ċ) dawk li ma’ jkunux ġejjin mill-majjali li joriġinaw fil-Komunità.
3. L-Istati Membri għandhom jikkomunikaw lill-Kummissjoni id-dispożizzjonijiet adottati fl-applikazzjoni ta’ dan l-Artikolu.
Artikolu 6
L-Istati Membri għandhom jikkomunikaw lill-Kummissjoni, mhux aktar tard minn meta l-prodotti jkunu ġew mixtrija lura għall-ewwel darba, iċ-ċentri ta’ intervent u l-ispazju tagħhom ta’ refriġerazzjoni u ħażna.
Kull emenda sussegwenti għandha tiġi komunikata mill-ewwel.
Artikolu 7
1. L-Istati Membri għandhom jikkomunikaw lill-Kummissjoni bit-telex kull jum tax-xogħol alternattiv tal-ġimgħa l-informazzjoni li jmiss dwar l-operazzjonijiet tax-xiri lura tal-ġimgħa ta’ qabel:
(a) il-prodotti, kwalitajiet u l-kwantitajiet mixtrija lura,
(b) il-prezz imħallas għall-kull prodott u l-kwalità.
2. L-Istati Membri għandhom jinfurmaw lill-Kummissjoni mingħajr dawmien il-prodotti u l-kwantitajiet maħżuna fit-tmiem tat-tieni u tar-raba’ gimgħa ta’ kull xahar, fejn jiddikaraw il-prodotti u l-kwantitajiet maħżuna u l-indirizz tal-post tal-ħażna tagħhom.
3. Il-proċedura tas-sistema ta’ intervent għandha tiġi riveduta perjodikament skond id-dispożizzjonijiet ta’ l-Artikolu 25 tar-Regolament Nru 121/67/KEE.
Artikolu 8
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta’ April 1968.